Document ID: 32012D0018

RÅDETS AFGØRELSE
af 14. december 2011
om fastlæggelse af den holdning, Den Europæiske Union skal indtage i Verdenshandelsorganisationens ministerkonference til Samoas tiltrædelse af WTO
(2012/18/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, sammenholdt med artikel 218, stk. 9,
under henvisning til forslag fra Europa-Kommissionen, og
ud fra følgende betragtninger:
(1)
Den 15. april 1998 ansøgte Samoas regering om tiltrædelse af Marrakeshoverenskomsten om oprettelse af Verdenshandelsorganisationen (WTO) i henhold til artikel XII i den pågældende overenskomst.
(2)
En arbejdsgruppe vedrørende Samoas tiltrædelse blev nedsat den 15. juli 1998 med den opgave at nå til enighed om tiltrædelsesvilkår, der er acceptable for Samoa og alle WTO's medlemmer.
(3)
Kommissionen har på Unionens vegne ført forhandlinger om en omfattende række tilsagn fra Samoas side om markedsadgang, som opfylder Unionens ønsker og svarer til Samoas udviklingsniveau.
(4)
Disse tilsagn vil indgå i protokollen om Samoas tiltrædelse af WTO.
(5)
Tiltrædelsen af WTO ventes at yde et positivt og varigt bidrag til processen med økonomisk reform og bæredygtig udvikling i Samoa.
(6)
Tiltrædelsesprotokollen bør derfor godkendes.
(7)
Artikel XII i overenskomsten om oprettelse af WTO indeholder en bestemmelse om, at tiltrædelsesvilkårene aftales mellem det tiltrædende medlem og WTO, og at WTO's ministerkonference godkender tiltrædelsesvilkårene på WTO's vegne.
(8)
Det er derfor nødvendigt at fastlægge den holdning, som Unionen skal indtage i WTO's ministerkonference vedrørende Samoas tiltrædelse af WTO -
VEDTAGET DENNE AFGØRELSE:
Artikel 1
Den holdning, Den Europæiske Union skal indtage i Verdenshandelsorganisationens ministerkonference vedrørende Samoas tiltrædelse af WTO, er at godkende tiltrædelsen.
Artikel 2
Denne afgørelse træder i kraft på dagen for vedtagelsen.
Udfærdiget i Geneve, den 14. december 2011.

Labels: 13
18
3
5